En af Sallings absolut største svineproducenter, Esper Goul Jensens fra Salling, har fået fire landbrug begæret konkurs ved Skifteretten i Viborg. Det er virksomhederne Brøndum Produktion A/S, Goul A/S, Heidesminde Produktion ApS og Alstrup Produktion ApS, det oplyser landbrugsavisen.dk. Fjordbank Mors, som er ejet af statens skraldespandsselskab for krakkede banker, Finansiel Stabilitet, har indgivet konkursbegæringerne på alle selskaberne, oplyser skifteretten i Viborg til landbrugsavisen.dk. Se en udvidet oversigt over de fire virksomheders gæld på landbrugsavisen.dk http://www.landbrugsavisen.dk/Nyheder/Netnyheder/2011/11/23/FireGoulJensenselskaberkonkurs.htm?Fag=N Esper Goul Jensens moderselskab EGJ Invest kom ud af 2010 med et negativt resultat på 335,5 millioner kroner, og selskabet har tabt 900 millioner kroner på to år. Samlet har selskabet bankgæld for 232,6 millioner og realkreditgæld på omkring 70 millioner. Ifølge landbrugsavisen.dk's oplysninger har Esper Goul Jensen tidligere forsøgt at lave en aftale med sine bankkreditorer uden held, fordi det tidligere Fjordbank Mors afviste en sådan. I regnskabet for EGJ Invest fremgår det, at følgende banker er kreditorer: Fjordbank Mors, Jyske Bank A/S, Andelskassen Midtvest, Sparekassen Himmerland A/S, Finansbanken A/S, Sparbank A/S, Sydbank A/S og Vestfyns Bank A/S. Ifølge Sparekassen Himmerland har de en eksponering på 8,1 millioner kroner i EGJ Invest A/S.

Referat:
Fire af Esper Goul Jensens virksomheder, der var blandt de største svineproducenter i Salling ved Mors, er netop begæret konkurs. De har samlet gæld på mere end 100 millioner kroner.